लोकसभा चुनाव 2019 के पास आते ही सभी पार्टियों ने अपनी तैयारी शुरू कर दी है। इसके तहत डिप्टी सीएम दिनेश शर्मा ने शनिवार को को वाराणसी पहुंचकर काशी विश्वनाथ मंदिर में दर्शन किए। उसके बाद काशी की पहचान ठुमरी के प्रसिद्ध गायक पद्मभूषण पं.छन्नूलाल मिश्र से जाकर भेंट की। उन्होंने काशी के विकास और संपर्क फॉर समर्थन अभियान पर चर्चा की। पद्मभूषण पं.छन्नूलाल मिश्र ने काशी में विकास होने की बात कही है। उन्होंने कहा कि जब से पीएम मोदी यहां से सांसद हुए हैं तब से काशी का बहुत विकास हुआ है। गंगा में सफाई दिख रही है शहर की सड़क ठीक होने से तारो के जंजाल से भी मुक्ति मिली है। पद्मभूषण पं.छन्नूलाल मिश्र ने कहा कि लोकसभा चुनाव 2014 में पीएम मोदी का प्रस्ताव भी था। पीएम मोदी ने जिस तरह से देश व विदेश में कार्य किये हैं उससे भारत का मान और बढ़ गया है।